ડૉ. પાર્થ ગોલના નિવાસસ્થાનના મુખ્ય દરવાજાને "Spandan Trust Presents Holi Celebration with Special Children"ના રંગબેરંગી બેનર તથા વિવિધ ફુગ્ગાઓથી શણગારવામાં આવ્યો હતો. ફળિયાની બરાબર મધ્યમાં એક રંગીન સુશોભિત મંડપ ગોઠવવામાં આવ્યો હતો. આ મંડપમાં ઉપરથી પાણીની પાઇપલાઇન દ્વારા કૃત્રિમ વર્ષા થઇ શકે તેવી પ્રક્રીયા પદ્ધતિ ગોઠવવામાં આવી હતી. પાણીની અછત ન સર્જાય એની આગોતરા તૈયારીના ભાગરૂપે પાણીની ટાંકીને આખી ભરી દેવામાં આવી હતી. આ સમગ્ર તૈયારીમાં ડો.પાર્થ ગોલના પિતાશ્રી ‘પી.ડી.ગોળ સાહેબ’ તથા શારદાગીતા વિદ્યાલયના સંચાલક મહેશભાઇ જાદવાણી એ પણ ખુબ જ મહેનત કરી હતી.